《题大义泉》
宋代·刘子翚

移筇山未深，切骨寒无那。
蜿蜒瘦苍虬，脚底飞腾过。
幽亭护石瘦，庭事不敢涴。
虚中涵月静，冷面从云呵。
欲捶玄璧试，恐触方诸破。
平生泉石痴，屡此箕踞坐。
重来照清癯，白发添个个。
凡心未痛浣，老气日以惰。
缅怀大义风，绝唱宁无和。
悚然听琮琤，耳观为之大。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。